armvectores/hy_wikipedia_2023 huggingface dataset:
Յախրեմենկի

Յախրեմենկի (ուկրաիներեն՝ Яхременки), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1850 թվականին։
2001 թվականի տվյալներով Յախրեմենկի գյուղում բնակվում էր 34 մարդ։ Բնակավայրը զբաղեցնում է 1,96 կմ² տարածք։ Բնակչության խտությունը կազմում էր 17,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վառա (այլ կիրառումներ)

Վառա, կարող է վերաբերել՝

Վառա - շրջան Էստոնիայի Տարտումաա նահանգում
Վառա - գյուղ Էստոնիայի Տարտումաա նահանգի Վառա շրջանում
Մանվել Բեգլարյան

Մանվել Կարապետի Բեգլարյան (1922, նոյեմբերի 30, Թիֆլիս - 2002, նոյեմբերի 19, Երևան), հայ կոմպոզիտոր, դիրիժոր, մանկավարժ։ ՀԽՍՀ արվեստի վաստակավոր գործիչ (1982)։


== Կենսագրություն ==
Մանվել Բեգլարյանը ծնվել է Թիֆլիսում։ 1931 թվականին տեղափոխվել է Երևան։ Սովորել է Ռոմանոս Մելիքյանի անվան երաժշտական ուսումնարանում։ 1951 թվականին ավարտել է Երևանի Կոմիտասի անվան պետական կոնսերվատորիայի ջութակի (ղեկավար՝ Հ. Բոգդանյան), 1959 թվականին՝ ստեղծագործական (ղեկավար՝ Էդվարդ Միրզոյան) բաժինները։ 

25 տարի եղել է ֆիլհարմոնիայի սիմֆոնիկ նվագախմբի ջութակահարներից, այնուհետև ղեկավարել Թաթուլ Ալթունյանի անվան երգի-պարի անսամբլի գործիքային մասը։ 1974-1995 թվականներին եղել է Հայաստանի հեռուստառադիոյի պետական կոմիտեի Արամ Մերանգուլյանի անվան ժողովրդական գործիքների անսամբլի գեղարվեստական ղեկավարն ու գլխավոր դիրիժորը, որտեղ կատարել և ձայնագրել է ավելի քան 1000 երգեր և գործիքային ստեղծագործություններ։ Նրա ղեկավարությամբ անսամբլը համերգներ է տվել Հայաստանի բոլոր շրջաններում, Մոսկվայում, Անդրկովկասի մյուս հանրապետություններում, Ֆրանսիայում, ԱՄՆ-ում, Կանադայում, Սիրիայում, Ալժիրում, Ավստրալիայում, Հնդկաստանում և այլուր։ 1981 թվականից դասավանդել է Երևանի կոնսերվատորիայում (1999 թվականից՝ պրոֆեսոր)։ Կազմել է մի շարք ձեռնարկներ, գրել սիմֆոնիկ, կամերային ժանրերի ստեղծագործություններ, երգեր հայ պոետների խոսքերով։ Ունի ֆոնդային ձայնագրություններ։ «Քարավան լուսոն»- ն եղել է Բեգլարյանի վերջին ստեղծագործությունը։


== Ծանոթագրություններ ==
Վառուդի-Ալտկյուլա

Վառուդի-Ալտկյուլա (էստ․՝ Varudi-Altküla), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուրադ Մուրադյան (գործարար)

Անվան այլ կիրառումների համար տե՛ս՝ Մուրադ Մուրադյան (այլ կիրառումներ)Մուրադ Բախտիբեկի Մուրադյան (հունիսի 15, 1962(1962-06-15), Մարտունի, Հայկական ԽՍՀ, ԽՍՀՄ, գ. Թազագյուղ), հայ գործարար, դիվանագետ, Իրաքի Հանրապետությունում Հայաստանի Հանրապետության նախկին արտակարգ և լիազոր դեսպան։


== Կրթություն ==
1981-1986 թթ. սովորել և ավարտել է Հայկական գյուղատնտեսական ինստիտուտի տնտեսագիտության ֆակուլտետը։
1988-1991 թթ. սովորել և ավարտել է Մոսկվայի Կ. Ա. Տիմիրյազևի անվան գյուղատնտեսական ակադեմիայի ասպիրանտուրայի ցերեկային բաժինը։ Տնտեսագիտության թեկնածու։ Տնտեսությանը վերաբերող բազմաթիվ հոդվածների և հրապարակումների հեղինակ։
Սովորել է Մոսկվայի Լոմոնոսովի անվան պետական համալսարանի դոկտորանտուրայում։


== Աշխատանքային գործունեություն ==
1979-1981 թթ. - աշխատել է Մարտունու շինտրեստում։
1992 թ. - Մոսկվայում հիմնադրել և ղեկավարում է ԲԱՄՕ ընկերությունը։
2005-2014 թթ. - Կարեն Դեմիրճյանի անվան Երևանի Մարզահամերգային համալիրի խորհրդի նախագահ։
2010 թ. սեպտեմբերի 6-ին ՀՀ Նախագահի հրամանագրով նշանակվել է Իրաքում Հայաստանի արտակարգ և լիազոր դեսպան։
2014 թ. հունիսի 26-ին ՀՀ Նախագահի հրամանագրով ազատվել է Իրաքում Հայաստանի արտակարգ և լիազոր դեսպանի պարտականություններից։


== Պարգևներ և կոչումներ ==
«ՌԴ պատվավոր շինարար» շքանշան (1999)։
ՀՀ և ՌԴ շնորհակալագրեր և պատվոգրեր։
«Մշակութային ժառանգություն» անվանակարգի Ազգային մրցանակի դափնեկիր (2009)։


== Ընտանիք ==
Մուրադ Մուրադյանը ՀՀ ԱԺ 2-3 գումարումների պատգամավոր Հարություն Մուրադյանի, ՀՀ բռնցքամարտի ֆեդերացիայի նախկին նախագահ Արման Մուրադյանի և վաղամեռիկ գործարար Հովիկ Մուրադյանի եղբայրն է։


== Ծանոթագրություններ ==
Գեորգի Սարգիսով

Գեորգի Ստեփանի Սարգիսով (օգոստոսի 8, 1924(1924-08-08), Բաքու, ԱԽՖՍՀ, ԽՍՀՄ - հունվարի 18, 1992(1992-01-18), Երևան, Հայաստան), հայ իրավաբան։ Իրավաբանական գիտությունների դոկտոր (1986), պրոֆեսոր (1991):


== Կենսագրություն ==
Գեորգի Սարգիսովը ծնվել է 1924 թվականի օգոստոսի 8-ին, Բաքու քաղաքում։ 1951 թվականին ավարտել է Բաքվի պետական համալսարանը։ 1952-1972 թվականներին աշխատել է ՀԽՍՀ դատախազությունում, 1972-1992 թվականներին՝ ՀՀ ԳԱԱ փիլիսոփայության և իրավունքի ինստիտուտում (1982 թվականից՝ խմբի ղեկավար)։
Աշխատությունները վերաբերում են հանցագործությունների պատճառների ուսումնասիրմանը և դրանց կանխարգելման ուղիների գիտական մշակմանը։ ՀՀ-ում քրեագիտության հիմնադիրներից է։
Մահացել է 1992 թվականի հունվարի 18-ին, Երևան քաղաքում։


== Երկեր ==
Անաշխատ եկամուտների դեմ պայքարի և անհատական աշխատանքային գործունեության վերաբերյալ  նոր օրենսդրությունը / Գ. Ս. Սարգիսով, խմբագիր՝ Գ. Վ. Ջհանգիրյան, ՀԽՍՀ «Գիտելիք» ընկերություն, Երևան, 1988։
Հանցավորության պրոբլեմները / Գ. Ս. Սարգիսով, Օ. Ա. Գալիկյան, խմբագիր՝  Մ. Ի. Ուզունյան, ՀՍՍՀ ԳԱ փիլիսոփայության և իրավունքի ինստիտուտ, Երևան, Հայաստան, 1982։
Նոր օրենսդրություն, պատժական քաղաքականությունն առավել մարդասիրական դարձնելու մասին/ Գ. Ս. Սարգիսով, ՀԽՍՀ «Գիտելիք» ընկերություն, Երևան, 1978։


== Ծանոթագրություններ ==
Աննիկա Ֆալկենգրեն

Աննիկա Ֆալկենգրեն, ծնունդով` Բոլին (շվեդերեն՝ Annika Falkengren (Bolin), ապրիլի 12, 1962(1962-04-12), Բանգկոկ, Թաիլանդ), շվեդ բանկիր, 2005 թվականի նոյեմբերից շվեդական «Skandinaviska Enskilda Banken» բանկի նախագահն է և կառավարիչը։


== Կենսագրություն ==
Աննիկա Ֆալկենգրենը ծնվել է 1962 թվականի ապրիլի 12-ին Թաիլանդի մայրաքաղաք Բանգկոկում, որտեղ նրա հայրն աշխատել է դիվանագետ։
Տնտեսագետի կրթություն ստացել է Ստոկհոլմի համալսարանում։ 1987 թվականին` այն ավարտելուց հետո, «Skandinaviska Enskilda Banken»-ում անցել է փորձաշրջան։ 1988-2000 թվականներին աշխատել է Շուկաների առևտրի և կապիտալի բաժնում։ 2001 թվականից մինչև 2004 թվականի դեկտեմբերը եղել է կորպորացիայի և հիմնարկությունների բաժնի ղեկավար։ Այնուհետև զբաղեցրել է կառավարչի տեղակալի պաշտոնը։ 2006 թվականի հունվարի 1-ին Լարս Թունելի փոխարեն նշանակվել է խորհրդի նախագահ։ Թունելի՝ Համաշխարհային բանկում աշխատանքի անցնելուց հետո Ֆալկենգրենը ստանձնել է բանկի նախագահի և կառավարչի պաշտոնը (2005 թվականի նոյեմբերի 10)։
Ֆալկենգրենը նաև Scania CV AB, FAM AB, Mentor Foundation, IMD Foundation հիմնարկների նախագահն է։ 2017 թվականի հունվարից սկսած` Lombard Odier Group-ի կառավարիչն է։
Ֆալկենգրենը 2011 թվականին Volkswagen կոնցեռնի դիտորդական խորհրդում դրել է իր թեկնածությունը։ ԶԼՄ-ները հաճախ ուշադրություն են դարձնում նրա սեռին և գրավիչ արտաքինին, ինչպես նաև այն փաստին, որ երեխա է ունեցել 2005 թվականին` նրա` «Skandinaviska Enskilda Banken»-ի ղեկավար ընտրվելուց ընդամենը մի քանի ամիս առաջ։ Շվեդական Veckans Affärer գործարարական ամսագիրը նրան համարել է Շվեդիայում 2005 թվականի ամենաազդեցիկ կինը, իսկ ըստ Financial News Online կայքի՝ «Կապիտալի եվրոպական շուկաներում 100 ամենաազդեցիկ մարդկանց» ցանկում նա գրավել է 68-րդ հորիզոնականը։ 2015 թվականին «Fortune» անսագիրը նրան համարել է Եվրոպայում, Մերձավոր Արևելքում և Աֆրիկայում ամենաազդեցիկ երրորդ կինը։ Fortune-ը նաև 2008 թվականին Ֆալկենգրենին համաշխարհային բիզնեսի ամենաազդեցիկ կանանց ցուցակում նշել է 7-րդ հորիզոնականում (միաժամանակ նրան ճանաչելով Եվրոպայում իր նշանակությամբ երկրորդ բիզնես-լեդին)։ 2010 թվականին նույն ցանկում նա զբաղեցրել է 8-րդ հորիզոնականը։


== Ծանոթագրություններ ==


== Արտաքին հղումներ ==
Fortune Magazines - Top 10 Most Powerful Women Globally
Հինգերորդ շարասյուն

«Հինգերորդ շարասյուն» (իսպ.՝ quinta columna), գեներալ Ֆրանկոյի գործակալության անվանումը, որը գործել Է Հանրապետական Իսպանիայում, 1936-1939-ի Ազգային-հեղափոխական պատերազմի ժամանակ։ «Հինգերորդ շարասյուն» տերմինն առաջացել Է 1936 թվականի հոկտեմբերին, երբ ֆաշիստական խռովարարները չորս շարասյուներով հարձակվում Էին Մադրիդի վրա, իսկ հինգերորդը (գործում Էր քաղաքում), վճռական պահին պետք Է հարվածեր թիկունքից։ «Հինգերորդ շարասյունը» շփոթություն Էր տարածում, զբաղվում սաբոտաժով, լրտեսությամբ ու դիվերսիայով։ 1939-1945 թվականներին Երկրորդ համաշխարհային պատերազմի ժամանակ «Հինգերորդ շարասյուն» էին կոչում տարբեր երկրներում գործող նացիստական գործակալությունները, որոնք օգնում Էին ֆաշիստական զորքերին զավթելու այդ երկրները։
Ö3 Austria Top 40

Ö3 Austria Top 40, Ավստրիայի սինգլների պաշտոնական հիթ-շքերթ։ Թողարկվում է ամեն շաբաթ, Hitradio Ö3 ռադիոհաղորդման եթերում։ Բացի սինգլները այս հիթ շքերթում ներկայացվում են հեռախոսների զանգերի հիթ-շքերթ և երաժշտության վաճառքները ինտերնետում։
Առաջին անգամ այն եթեր է դուրս եկել 1968 թվականի նոյեմբերի 26-ին, Disc Parade անվան տակ։ 1968-ից 2007 թվականները հիթ-շքերթի անվանումներն են եղել Disc Parade, Die Großen 10 von Ö3, Pop Shop, Hit wähl mit, Die Großen 10, Ö3 Top-30 և Ö3 Austria Top 40 (2007 թվականից ի վեր)
Հիթ-շքերթի առցանց տարբերակը տեղակայված է austriancharts.at կայքում, և ունի 75 հորիզոնական, այնուամենայնիվ պաշտոնական անվանումը մնում է Ö3 Austria Top 40:
Առաջին սինգլը, որը զբեղացրել է 1-ին տեղը հանդիսանում է Քլիֆ Ռիչարդի «Das ist die Frage aller Fragen» երգը։ Այս չարթում ամենահաջողակ սինգլն է եղել Էլթոն Ջոնի «Candle in the Wind 1997» երգը։


== Ծանոթագրություններ ==


== Արտաքին հղումներ ==
Official Austrian singles chart
Ö3 Austria Top 75
Չարթերի արխիվ
Յամահատա (Նագանո)

Յամահատա  (ճապ.՝ 山形村 'Յամահատա -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 336,77 կմ², բնակչությունը՝ 8399 մարդ, իսկ խտությունը 336,77 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 8399 մարդ (2014 թվականի օգոստոսի 1), խտությունը՝ 336,77 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Քայի

Կիմ Ջոնգ Ին (հանգըլ՝ 김종인, հանջա՝ 金鍾仁, հունվարի 14, 1994(1994-01-14), Սունչոն, Հարավային Ջոլա, Հարավային Կորեա, առավել հայտնի է բեմական Քաի ― 카이 անվամբ), հարավկորեական EXO բոյզբենդի անդամ։
Քաին միացել է S.M. Entertainment-ին 13 տարեկան հասակում՝ «10th S.M. Youth Best Contest in 2007»-ը հաղթելուց հետո։ Նա ասում է, որ Շինհվան է ոգևորել նրան երգիչ դառնալու ընթացքում։


== Կենսագրություն ==


=== Մանկություն ===
Որպես խմբի գլխավոր պարող՝ նա 8 տարեկանից պարել է ջազային պարեր և բալետ։ Նա պատմում է, որ ծնողները ի սկզբանե ուզում էին նրան տեկվանդոյի և դաշնամուրի տանել, սակայն հետաքրքրությունը երկուսի հանդեպ էլ շատ շուտ կորավ։ Չորրորդ դասարանում «The Nutcracker»-ը դիտելուց հետո նա ցանկություն հայտնեց պրոֆեսիոնալ բալետ սովորելու։ Նա զարգացրեց իր հիփ-հոփ, փոփինգ և լոքինգ պարային տեխնիկաները «S.M. Entertainment»-ին միանալուց հետո։ 2008 թվականին նա հայտնվեց TVXQ խմբի "HaHaHa Song" տեսահոլովակի մեջ՝ Սուհոյի, Չանյոլի և Լու Հանի հետ միասին։


== Վաղ կարիերա ==

EXO-ի 12 անդամներից Քաին առաջինն էր, ով պաշտոնապես ներկայացավ հանրությանը թիզեր-հոլովակներով։ Նրա առաջին թիզերը դուրս է եկել 2011 թվականի դեկտեմբերի 23-ին։ Հաջորդ երեք ամիսների ընթացքում նա հայտնվեց ևս տասներկու այլ հոլովակներում։ Նրա առաջին հեռուստատեսային ներկայացումը տեղի է ունեցել 2011 թվականի դեկտեմբերի 29-ին «SBS's Gayo Daejun event»-ին՝ EXO-M-ի Լու Հանի, Չենի և Թաոյի հետ։ Քաին ավարտել է Սեուլի կատարողական արվեստների դպրոցը 2012 թվականի փետրվարին։
Քաին «Younique Unit» գովազդային երաժշտական խմբի անդամ է՝ EXO-M-ի Լու Հանի և S.M. Entertainment-ի պարային խմբի հետ, S.M. The Performance-ի անդամ է՝ EXO–M-ի Լեյի հետ։ «TaeTiSeo's Twinkle MV»-ում նա ներկայացել է որպես կամեյո՝ իր ընկերներ Սեհունի, Բեքհյոնի և Չանյոլի հետ։


== Սկավառակագրություն ==


=== Համագործակցություններ և սաունդթրեքներ ===


== Ֆիլմագրություն ==


=== Ելույթներ երաժշտական հոլովակներում ===


== Ծանոթագրություններ ==
Դերին Սըրթ

Դերին Սըրթ, լեռ Հայկական լեռնաշխարհում, Անտիպոնտական լեռներում, Օլթիի շրջանում, Օլթի գետի ավազանում։ Հիշատակում է Ատրպետը։


== Ծանոթագրություններ ==
Օսկար Սկոնե

Օսկար դուքս Սկոնե_ (Նորին թագավորական մեծություն  դուքս, Օսկար Կառլ Ուլոֆ,  շվեդերեն՝ H.K.H. Oscar Carl Olof, hertig av Skåne, մարտի 2, 2016(2016-03-02), Կարոլինսկայի համալսարանի հիվանդանոց), շվեդ արքայազն, դուքս Սկոնե, շվեդական թագավորության թագաժառանգ թագուհի Վիկտորիայի և նրա ամուսնու Վեսերգյոթլանդի դուքս Դանիելի երկրորդ որդին։ Հանդիսանում է Շվեդիայի թագավոր Կառլ XVI Գուստաֆի և թագուհի Սիլվիի չորրորդ թոռը։ Նա զբաղեցնում է շվեդական գահը ժառանգելու գծով երրորդ տեղը՝ մորից և քրոջից՝ Նորին թագավորական մեծություն Էստել Սիլվիա Եվա Մերիից հետո։


== Ծնունդ ==
2015 թվականի սեպտեմբերի 4–ին թագավորական ընտանիքը հայտնեց, որ թագուհի Վիկտորիան 2016 թվականի մարտին երկրորդ երեխայի ծնունդին է սպասում։
Արքայազն Օսկարը ծնվել է 2016 թվականի մարտի 2–ին ժամը 20:28–ին՝ մայրաքաղաքի Կարոլինյան հիվանդանոցում։ Կայացած մամուլի ասուլիսի ժամանակ արքայազն Դանիելն ասել է, որ նորածնի հասակը 52 սմ է, քաշը՝ 3 655 գրամ։ Ըստ օրենքի, որը Շվեդիայում գործել է 1980 թվականից, նորածին արքայազնը հանդիսանում է երրորդը՝ շվեդական գահի ժառանգման իրավունքի՝  իր մորից և քրոջից հետո։ Իր ծնունդով նա չորրորդ տեղ է մղել իր զարմիկին՝ թագաժառանգ Կարլ Ֆիլիպին։ Լինելով բրիտանական թագուհի Մարգարիտա Վիկտորիա Շառլոտայի  նախաթոռը՝ արքայազն Օսկարը դասվել  է  բրիտանական գահի ժառանգորդների կազմի մեջ։
Օսկարի անունն ու տիտղոսները հայտարարվել են նախարարների խորհրդի նիստում՝ մարտի 3–ին՝ թագավոր Կառլ XVI Գուստաֆի կողմից, որից հետո արքունիքում կատարվել է շնորհակալական մաղթանք։  Օսկար, Կառլ և Ուլոֆ անունները տարբեր ժամանակներում կրել են Շվեդիայի արքաները. Կառլ XV–ը՝ 1859 թվականին և Գուստավ VI Ադոլֆը՝ 1950 թվականներին։
Թագաժառանգի ծնունդը նշվել է  հրավառությամբ՝ 21 զարկով ՝ Շեպպսհոլմեն կղզում, որը դեմ դիմաց է գտնվում Ստոկհոլմյան պալատին։ Հրավառություն է եղել նաև Բուդենում, Հերնյոսանդում, Կարլսկրունայում և Գյոթեբորգում։
2016 թվականի մայիսի 27–ին արքայազն Օսկարը կնքվել է արքեպիսկոպոս Անտիե Յակելենի ձեռամբ՝ Ստոկհոլմի Թագավորական պալատի մատուռում։ Կնունքին  ներկա են եղել արքայազն Ֆրեդերիկ Դանիացին, թագուհի՝ Մետտե–Մարիտ Նորվեգացին, զարմուհի՝ թագուհի Մադլենը, Օսկար Մագնուսոնը (թագուհի Քրիստինայի որդին, թագուհի Վիկտորիայի զարմիկը) և Հանս Օստրյոմը (արքայազն Դանիելի զարմիկը)։ Կնունքի ուղիղ հեռարձակումը իրականացվել է շվեդական հանրային հեռուստատեսային կազմակերպության՝ SVT–ի կողմից։


== Պարգևներ ==
 Սերոֆիմյան շքանշանի ասպետ (ծննդյան պահից);
 Կառլ XIII շքանշանի ասպետ (ծննդյան պահից);


== Ծանոթագրություններ ==
Վիտ Նեեդլի

Նեեդլի Վիտ (հունիսի 22, 1912(1912-06-22)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա[…] - հունվարի 2, 1945(1945-01-02), Կրոսնո, Subcarpathian Voivodeship, Լեհաստան), Չեխոսլովակիայի կոմպոզիտոր և դիրիժոր։ Զդենեկ Նեեդլի որդին։
Պրագայում կոմպոզիցիայի և դիրիժորության դասեր է առել Օ․ Երեմիաշից։ 1936-1938 թվականներին Օլոմոուցի թատրոնի դիրիժոր։ 1939 թվականից ապրել է Մոսկվայում, 1940-1941 թվականներին իբրև դիրիժոր կատարելագործվել Մոսկվայի կոնսերվատորիայի ասպիրանտուրայում՝ Լ․ Մ․ Գինզբուրգի մոտ։ Գրել է «Ջուլհակներ» օպերան (ըստ Գերհարդ Հաուպտմանի, 1938), 3 կանտատ, 3 սիմֆոնիա (3-րդը նվիրված է Իսպանիայի հանրապետության հերոսներին, 1938), սիմֆոնիետ (1938), «Արշալույսներ», նախերգանք (ըստ Էմիլ Վերհառնի), խմբերդ «150 միլիոն» (ըստ Վ․ Մայակովսկու), կամերային-գործիքային անսամբլներ, քայլերգեր, հայրենասիրական և ռազմաճակատային երգեր՝ չեխ և սովետական բանաստեղծների խոսքերով։ Երաժշտագիտական հոդվածների հեղինակ է։ Զոհվել է ռազմաճակատում։


== Ծանոթագրություններ ==
Դունկան Մակդուգալ

Դունկան Մակդուգալ (անգլ.՝ Duncan MacDougall; 1866 - հոկտեմբերի 15 1920), ամերիկացի բժիշկ և կենսաբան։ Մակդուգալը փորձում էր գտնել այն քաշը, որ մահանալուց կորցնում է մարդը, երբ հոգին լքում է մարմինը։
Բժիշկ Դունկան Մակդուգալը ԱՄՆ Մասսաչուսեթս նահանգի Հավերվիլ քաղաքում, 1906 թվականին մի շարք փորձեր կատարեց պարզելու համար, թե մարդը մահանալուց ինչ քաշ է կորցնում։ Նա հղվում էր այն կարծիքին, որ մարդու հոգին կշիռ ունի, և երբ այն լքում է մարդու մարմինը, ապա մարդու մարմնի ֆիզիկական քաշը պետք է պակասի։ Դունկան Մակդուգալը գտնում էր, որ մահվանից առաջ և հետո քաշերի տարբերությունը պետք է լինի հոգու քաշը։


== Փորձը ==
Իր կլինիկայում Մակդուգալը հատուկ կշեռք մահճակալ էր տեղադրել, որը կշռում էր գրամների ճշտությամբ։ Մահճակալին պառկեցնում էին մահամերձ հիվանդին։ Հիմնականում հետևում էին տուբերկուլյոզով հիվանդներին, քանի որ նրանք հիմնականում անշարժ էին։ Հիվանդին պառկեցնելուց հետո կշեռքը բերվում էր զրոյական դիրքի և մինչև մահ անընդհատ ստուգվում էր քաշը։ Մահվան պահին քաշի կորուստ էր գրանցվում։ Հիվանդներից մեկի մոտ դա 21 գրամ էր։ Սկզբում Դունկան Մակդուգալ արդյունքները հրապարակեց պարբերական մամուլում (The New York Times), ապա գիտական հրատարակություններում (American Medicine)։


== Արձագանքը կինոյում ==
Դունկան Մակդուգալի փորձերը և այն կարծիքը, որ մարդու հոգին 21 գրամ է, հիմք են ծառայել Ալեխանդրո Գոնսալես Ինյարիտուի «21 գրամ» կինոնկարի վերնագրին և իմաստային ենթատեքստին։


== Ծանոթագրություններ ==
Ռահիվեռե

Ռահիվեռե (էստ․՝ Rahivere), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պաբլո Պինեդա

Պաբլո Պինեդա (իսպ.՝ Pablo Pineda, օգոստոսի 5, 1974(1974-08-05), Մալագա), իսպանացի դերասան։ 2009 թվականին ստացել է Սան Սեբաստիանի կինոփառատոնի «Արծաթե խեցի» մրցանակը «Ես նույնպես» ֆիլմում տղամարդու լավագույն դերակատարում անվանակարգում, որին արժանացել է Դաունի համախտանիշով համալսարանական դասախոսի դերի համար։
Պաբլոն ապրում է Մալագայում և աշխատում է քաղաքապետարանում։ Ունի մանկավարժի աստիճան, արվեստի բակալավրի և դիպլոմ մանկավարժական հոգեբանության բնագավառում։ Նա Եվրոպայում Դաունի համախտանիշով առաջին մարդն է, որն ստացել է համալսարանական կոչում։ Ապագայում նա ցանկանում է շարունակել դասավանդել և չխաղալ ֆիլմերում։ Երբ նա Սան Սեբաստյանից վերադառնում է Մալագա, քաղաքապետ Ֆրանսիսկո դե լա Տորեն քաղաքային խորհրդի անունից նրան է հանձել «Քաղաքի վահան» մրցանակը։
Պաբլոն Դաունի համախտանիշով երկրորդ դերասանն է, որն ստացել է միջազգային կինոմրցանակ (առաջինը՝ Պասկալ Դյուկուենն էր, որը 1996 թվականին Կաննում լավագույն տղամարդու դերի համար մրցանակը կիսել էր)։


== Ծանոթագրություններ ==
Մարտնչող անաստվածների միություն

Մարտնչող անաստվածների միություն (ռուս.՝ Союз воинствующих безбожников), ԽՄԿԿ գաղափարական ու մշակութային հայացքների ու քաղաքականության ազդեցության տակ զարգացված հասարակական հակակրոնական կազմակերպություն ԽՍՀՄ-ում։ 1924 թվականին Մոսկվայում կազմավորվել է «Բեզբոժնիկ» («Безбожник», 1922-1941 թթ.) թերթի շուրջ համախմբված մարդկանց աթեիստական ընկերություն՝ «Բեզբոժնիկ» թերթի բարեկամների ընկերությունը։ Ընկերության՝ 1925 թվականին կայացած 1-ին համագումարը հիմնադրեց Անաստվածների միությունը, երկրորդ համագումարը (1929 թ.)՝ Մարտնչող անաստվածների միությունը։ Մարտնչող անաստվածների միության հիմնական խնդիրն էր՝ գաղափարական պայքար մղել կրոնի դեմ, կազմակերպել հակակրոնական շարժում։ Այդ նպատակով միությունը ծավալել է աթեիստական պրոպագանդա, ստեղծել թանգարաններ ու ցուցահանդեսներ, հրատարակել գիտական ու գիտահանրամատչելի գրականություն, պարբերականներ։ 1941 թվականին Մարտնչող անաստվածների միությունը ընդգրկել է մոտ 3,5 միլիոն անդամ։ Հիմնարկներում, ձեռնարկություններում, կազմակերպություններում և ուսումնական հաստատություններում Մարտնչող անաստվածների միությունը ունեցել է իր բջիջները։ Միության աշխատանքները ղեկավարել են ԽՄԿԿ գործիչներ Ե. Մ. Ցարոսլավսկին, Պ. Ա. Կրասիկովը, Ն. Կ. Կրուպսկայան, Ա. Վ. Լունաչարսկին, Ի. Ի. Սկվորցով-Ստեպանովը և ուրիշներ։
1927 թվականին Անաստվածների միության բջիջ է կազմակերպվել նաև ՀԽՍՀ-ում (Արտաշատի շրջանի Բուրաստան գյուղում)։
1928 թվականին միության առաջին համագումարը հաստատել է միության կանոնադրությունը, ընտրել կենտրոնական խորհուրդ։
1929 թվականին հիմնադրվել է ՀԽՍՀ Մարտնչող անաստվածների միություն, որի աշխատանքներին մասնակցել են Հ. Գյուլիքեխյանը, Հ. Ազատյանր, Գ. Վանանդեցին, Դ. Դզնունին, Հ. Մելիքյանը, Պ. Թորոսյանը, Վ. Մնացականյանը, Վ. Թաթիկյանը, է. Չոփուրյանը, Մ. Բաղդասարյանը։ Միությունը հրատարակել է «Անաստված» (1928-1934 թթ.) հանդեսը։ Մարտնչող անաստվածների միությունը ղեկավարվել է «կրոնի դեմ պայքարը՝ պայքար է հանուն սոցիալիզմի» նշանաբանով, հենվելով ԽՄԿԿ որոշումների և գիտական աթեիզմի սկզբունքների վրա։ 
Մարտնչող անաստվածների միության գործունեությունը դադարեցվել է 1941 թվականին, իսկ 1947 թվականից նրա պարտականությունները տրվել են «Գիտելիք» ընկերությանը։


== Պատկերասրահ ==
(6389) Օգավա

(6389) Օգավա (անգլ.՝ Ogawa), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,750173 ա. մ., առավելագույնը մոտենում է 2,5794 ա. մ. հեռավորության վրա և հեռանում 2,921 ա. մ.։ Արեգակի շուրջ մեկ ամբողջական պտույտ է կատարում 1665,86 երկրային օրվա ընթացքում, իր ուղեծրով շարժվելով միջինում 0,216105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6389) Օգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Era (այլ կիրառումներ)

Era, կարող է վերաբերել՝

Era - խումբ Era ստուդիական ալբոմ
Era - երաժշտական նախագիծ, որը հանդես է գալիս նյու էյջ ժանրում
Խոզաղբյուր

Անվան այլ կիրառումների համար տե՛ս՝ Խոզաղբյուր (այլ կիրառումներ)Խոզաղբյուր (թուրքերեն՝ Beyelması), գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում է Խարբերդ քաղաքից 90 կմ հեռավորության վրա։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Քարձոր (Մշո գավառ)

Անվան այլ կիրառումների համար տե՛ս՝ Քարձոր (այլ կիրառումներ)Քարձոր, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մշո դաշտում, Մուշ քաղաքից 8 կմ հյուսիս։
Ժամանակին եղել է նշանավոր հայաբնակ գյուղ, սակայն 1915 թվականի Մեծ եղեռնի նախօրյակին այն եղել է քրդաբնակ։


== Բնակչություն ==
1889 թվականին ուներ 60 տուն հայ և 10 տուն քուրդ, 1909 թվականին՝ 40 տուն հայ և 9 տուն քուրդ բնակիչ։


== Պատմամշակութային կառույցներ ==
Գյուղն ուներ հին եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վալերի Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վալերի Մովսեսի Խաչատրյան(1947, մայիսի 1, Ներքին Հոռաթաղ (ԼՂՀ Մարտակերտի շրջան) - 1991, դեկտեմբերի 5, Երևան)), հայ ազատամարտիկ, վիրաբույժ։


== Կենսագրություն ==
Ավարտել է Երևանի պետական բժշկական համալսարանը (1970)։ 1970 թվականից աշխատել է Երևանի տարբեր հիվանդանոցներում և պոլիկլինիկաներում։ 1991 թվականի մարտին մեկնել է Գետաշեն, համագործակցել Ս. Հակոբքյոխվյանի հետ, փրկել վիրավոր ազատամարտիկների և խաղաղ բնակիչների կյանքը։ 1991 թվականի մայիսի 7-ին ԽՍՀՄ ՆԳ զինվորների աջակցությամբ Ադրբեջանի ՄՀՆՋ-ականները պատանդել են Խաչատրյանին, Ռ. Գրիգորյանին և Մ. Հակոբքյոխվյանին, տեղափոխել Կիրովաբադի բանտ։ Քսանօրյա կտտանքներից, ծեծ ու ջարդից հետո, ճապոնացի լրագրողների միջնորդությամբ, կիսամեռ ազատվել է բանտից, մահացել հիվանդանոցում։ Թաղված է Երևանում։
Դաֆի

Էյմի Էն Դաֆի (վալլիերեն՝ Aimee Anne Duffy, հունիսի 23, 1984(1984-06-23), Բանգոր, Գվինեդ, Ուելս, Միացյալ Թագավորություն), բրիտանացի փոփ երգչուհի, որին երաժշտական մամուլն անվանել է «նոր Դասթի Սփրինգֆիլդ» (նաև՝ «նոր Էմի Ուայնհաուս»)։ Դաֆիի առաջին Rockferry կոչվող ձայնասկավառակը՝ ձայնագրված պրոդյուսեր Բերնարդ Բաթլերի կողմից (նախկինում Suede-ի կիթառահար) և թողարկված Polydor Records ընկերության կողմից 2008 թվականի մարտի 3-ին, դարձել է բրիտանական չարթթոփեր և (հունիսի սկզբի դրությամբ) մնում է 2008 թվականի բեսթսելլեր #1 Բրիտանիայում։ Այդ սկավառակի Mercy սինգլը գլխավորել  ինչպես բրիտանականթ հիթ-շքերթը, այնպես էլ Hot European 100-ը։


== Սկավառակագրություն ==


=== Ալբոմներ ===
2008: Rockferry
2010: Endlessly


=== Սինգլներ ===
2007: Rockferry
2008: Mercy
2008: Warwick Avenue
2008: Stepping Stone
2008: Rain on Your Parade
2010: Well, Well, Well


=== EP’s ===
2004: Aimee Duffy
2008: Live from London
2008: FNMTV Live
2009: Deluxe EP
2009: Live at the Theatre of Living Arts


== Ծանոթագրություններ ==


== Արտաքին հղումներ ==
Պաշտոնական կայք
Դաֆի(չաշխատող հղում)՝ հարցազրույց Բեն Հոգվուդին (www.musicomh.com), նոյեմբեր 2010, թարգմանություն
Լազարյանների հուշարձան (Մոսկվա)

Լազարյանների հուշարձան-կոթող (ռուս.՝ Памятник-обелиск Лазаревым), Ռուսաստանի մայրաքաղաք Մոսկվայի՝ ըստ կառուցման ժամանակի առաջին հուշարձաններից մեկը, որը պահպանվել է մինչև մեր օրերը։ Տեղադրվել է 1822 թվականի դեկտեմբերի 12-ին Հայկական Լազարյան ուսումնարանի բակում, որը հիմնադրվել և գոյություն է ունեցել բարերար Լազարյանների միջոցներով։ Ուսումնարանը հետագայում պատմության մեջ մտավ որպես Արևելյան լեզուների Լազարյան ինստիտուտ և փակվեց խորհրդային տարիներին։ Այժմ ինստիտուտի շենքում գործում է Ռուսաստանի Դաշնությունում Հայաստանի դեսպանությունը, իսկ կոթողը, որը դեռևս Հոկտեմբերյան հեղափոխությունից առաջ տեղափոխվել էր գլխավոր մուտքի մոտ, կանգնած է շենքի դիմաց՝ թուջե ցանկապատի հետևում, և նրան մոտենալու անմիջական հնարավորություն չկա։ Ստեղծվելով որպես քանդակ մասնավոր կալվածքի բակում՝ կոթողը գոյության ընթացքում փոխեց կարգավիճակը, տեղափոխվեց հասարակական տարածք և չի ոնչացվել խորհրդային իշխանության տարիներին։
Ռուսաստանի մշակութային ժառանգության օբյեկտ է (գրանցման համար՝ 7733589009)։


== Նկարագրություն ==
Կոթողը թուջե է, ավանդական ձևի, աստիճանաձև հիմքի վրա, հատած, պսակված գնդով։ Կոթողի չորս կողմերում մարմարե խորաքանդակային դիմանկարներ են, իսկ պատվանդանի չորս կողմերում մարմարե տախտակներ են՝ Ալեքսեյ Մերզլյակովի հեղինակած ձոներով։
Առջևից՝

Իսկական պետական խորհրդական
և կոմանդոր Հովհաննես Աղազարի Լազարյանին, 
ինստիտուտի հիմնադրին։

Մյուս կողմում՝

Հիմնադրի կամքը կատարող Հովակիմ Աղազարի Լազարյանին, 
բարերարին և ինստիտուտի հոգաբարձուին։

Երրորդ կողմում՝

Աննա Սերգեյի Լազարյանին, Հովակիմ Աղազարիի կնոջը, 
որն ինստիտուտի օգտին է զոհաբերել զգալի կապիտալ։

Հուսարական գնդի լեյբ-գվարդիայի փոխռոտմիստր և 
ասպետ Արտեմ Հովակիմի Լազարյանին, 
որն ինստիտուտի օգտին է զոհաբերել զգալի կապիտալ։

Չորրորդ տախտակի տեքստը կապված է ուսումնարանի պատմության հետ։


== Ծանոթագրություններ ==


== Գրականություն ==
Кукина Е. М. Кожевников Р. Ф. Рукотворная память Москвы. Москва, Московский рабочий, 1997 год.


== Արտաքին հղումներ ==
Կոթողի նկարագրությունը
Տան նկարագրությունը, լուսանկարը, որի վրա պատկերված է կոթողը
Կայզաս (Պիզասի վտակ)

Կայզաս (ռուս.՝ Кайзас), գետ Ռուսաստանում, հոսում է Կեմերովսկի մարզում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսպանիայի հանրային հեռուստատեսություն

Televisión Española(իսպ.՝ Իսպանիայի Հեռուստատեսություն;հապավումը՝ TVE), Իսպանիայի պետական հեռուստաընկերություն, պատկանում է պետական խոշոր RTVE մեդիահոլդինգին։ Ընկերությունը հիմնվել է 1956 թվականի հոկտեմբերի 28-ին։


== Հեռուստաալիքներ ==


=== Լուծարված հեռուստաալիքներ ===
Canal Nostalgia - գործել է 1996 - 2005 թվականներին։
 Canal Clásico
 TVE 50 Años - կաբելային հեռուստաալիք, գործել է 2005 - 2007 թվականներին։


== Պատկերանիշեր ==

		
		
		


== Արտաքին հղումներ ==
Պաշտոնական կայք (Իսպաներեն)
Օնլայն հեռարձակում (Իսպաներեն)


== Ծանոթագրություններ ==
Փայլուն կեռակտուց

Փայլուն կեռակտուց (լատ.՝ Diglossa lafresnayii), թռչունների դասի ներայացուցիչ։


== Նկարագիր ==
Փայլուն կեռակտուցների երկարությունը հասնում է մինչև 14,5 սմ։ Վերև թեքված սև կտուցի ծայրամասը շագանակագույն է։ Փետուրները առավելապես փայլուն սև են։ Միայն ուսի փետուրն են երկնագույնի մոտ մոխրագույն։ Աչքերը մուգ են։ Սեռական երկձևությունն արտահայտված է թույլ։ Երիտասարդ թռրունները նման են մեծրին, սակայն ունեն ավելի գունատ կտուց։


== Տարածում ==
Թռչունները բնակվում են մերձարևադարձային և արևադարձպյին խոնավ լեռնային և մառախլապատ անտառներում, ծովի մակարդակից 2000-ից 3250 մետր բարձրության վրա, վենեսուելական Անդերից դեպի հարավ մինչև Կոլումբիա, ինչպս նաև հանդիպում են արևելյան Անդերում, հարավային Էկվադորից դեպի հյուսիսային Պերու։


== Կենսակերպ ==
Սովորական փայլուն կեռակտուցները հանդիպում են ինչպես զույգերով, այնպես էլ առանձին։ Ժամանակ առ ժամանակ նրանք նստում են ծառերի կատարներին և ծլվլում են։ Սակայն առավել հաճախ նրանք անտսանելի են դառնում խիտ բուսականության մեջ։ Թռչում են գետնից ոչ շատ մեծ բարձրության վրա, խուսափելով բաց լանդշաֆտներից։ Սնվում են միջատներով և շաղափում են ծաղկապսակներն իրենց կտուցով։


== Ծանոթագրություններ ==


== Գրականություն ==
Schulenberg, T. S., Stotz, D. F., Lane, D. F., et al. Birds of Peru. — United States of America, New Jersey: Prinception University Press, 2007. — 656 с. — ISBN 978-0-691-13023-1
Steven L. Hilty & Bill Brown 1 // A guide to the birds of Colombia. — Princeton University Press, 1986. — 996 с. — ISBN 0-691-08372-X
Robert S. Ridgely, Paul J. Greenfield: Birds of Ecuador Field Guide, Vol. 1, Cornell University Press, 2001, S. 714, ISBN 978-0-8014-8720-0
Robert S. Ridgely, Paul J. Greenfield: Birds of Ecuador Field Guide, Vol. 2, Cornell University Press, 2001, S. 621f, ISBN 978-0-8014-8721-7
Rodolphe Meyer de Schauensee, William H. Phelps, Guy Tudor: A Guide to the Birds of Venezuela. Princeton University Press, 1992, S. 329 ISBN 978-0-691-08205-9
François Vuilleumier: Systematics and evolution in Diglossa (Aves, Coerebidae) American Museum novitates, Vol. 2381, 1969
746

746 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 746 թվականն է, 
VIII դարի 46-րդ տարին։


== Դեպքեր ==


== Ծնունդներ ==


== Մահեր ==
Կոնստանտին Պաֆֆենհոլց

Կոնստանտին Նիկոլաևիչ Պաֆֆենհոլց (ռուս.՝ Константин Николаевич Паффенгольц, մարտի 5 (17), 1893, գյուղ Ալբինեց, Բեսարաբիա - սեպտեմբերի 24, 1983, Լենինգրադ), խորհրդային երկրաբան, երկրաբանական գիտությունների դոկտոր, ՀԽՍՀ ԳԱ ակադեմիկոս (1943), ՀԽՍՀ, Ադրբեջանական ԽՍՀ (1963) և Վրացական ԽՍՀ (1973) գիտությունների վաստակավոր գործիչ (1963)։ Ազգությամբ՝ գերմանացի։


== Կրթություն ==
Կոնստանտին Պաֆֆենգոլցը ծնվել է Մոլդավիայի ԽՍՀ-ի Ալբանեց գյուղում։ Ավարտել է Պետերբուրգի լեռնային ինստիտուտը (1920)։ 1919 թվականից աշխատել է Համառուսաստանյան երկրաբանական կոմիտեում (1939 թվականից՝ Համամիութենական երկրաբանական ԳՀԻ), 1945-1952 թվականներին՝ Երևանի համալսարանի պրոֆեսոր։ 1959 թվականից աշխատել է  ՀԽՍՀ ԳԱ Երկրաբանական գիտությունների ինստիտուտում։


== Աշխատություններ ==
Պաֆֆենհոլցի աշխատությունները նվիրված են Կովկասի երկրաբանության ամենատարբեր պրոբլեմներին՝ շերտագրությանը, տեկտոնիկային, մագմատիզմին, հրաբխականությանը, սեյսմոլոգիային, հիդրոերկրաբանությանը, քարտեզահանմանը, օգտակար հանածոներին։ Պաֆֆենհոլցի աշխատություններում տրվում է Հայաստանի տեղը ալպիական ծալքավոր գոտում, արվում են ռեգիոնալ կարգի համեմատություններ Հայաստանի և Կովկասի կից մասերի, ինչպես նաև Երկրի Միջերկրածովյան գոտու կառուցվածքում գտնվող երկրների հետ։
Պաֆֆենհոլցը բազմաթիվ քարտեզների հեղինակ է։ Նրա Կովկասի երկրաբանական քարտեզը, որպես երկրաբանական քարտեզագրության եզակի նմուշ, ցուցադրվել է Մեքսիկայում (1966) 20-րդ միջազգային երկրաբանական կոնգրեսում։ ԽՍՀՄ պետական մրցանակի դափնեկիր է (1950)։


== Անդամակցություն ==
Ռուսական աշխարհագրական ընկերության իսկական անդամ, 1916
Համամիութենական միներալային ընկերության պատվավոր անդամ, 1922
Հայկական աշխարհագրական ընկերության անդամ, 1948-1952


== Պարգևներ ==
ՀԽՍՀ գիտության վաստակավոր գործիչ, 1963
Ադրբեջանական ԽՍՀ գիտության վաստակավոր գործիչ, 1963
Վրացական ԽՍՀ գիտության վաստակավոր գործիչ, 1973
ԽՍՀՄ պետական մրցանակի դափնեկիր, 1950
Լենինի շքանշան (2)
Աշխատանքային կարմիր դրոշի շքանշան
«Պատվո նշան» շքանշան
Ռուսական աշխարհագրական ընկերության ոսկե մեդալ


== Երկեր ==
Հայաստանի և Փոքր Կովկասի նրան կից մասերի գեոլոգիական ակնարկը, 1946։
Մեր մոլորակի պատմությունը, 1951։
Геология Армении, 1948:
Кавказ - Карпаты - Балканы, 1971:


== Ծանոթագրություններ ==


== Արտաքին հղումներ ==
Константин Николаевич Паффенгольц(չաշխատող հղում)
Ագուա Բոա (այլ կիրառումներ)

Ագուա Բոա, կարող է վերաբերել՝

Ագուա Բոա - համայնք Բրազիլիայում՝ Մինաս Ժերայս նահանգի կազմում
Ագուա Բոա - համայնք Բրազիլիայում՝ Մատու Գրոսու նահանգի կազմում
(4913) Վանգքսուան

(4913) Վանգքսուան (անգլ.՝ Wangxuan), աստերոիդ աստերոիդների հիմնական գոտում։ Հայտնաբերվել է 1965 թվականի սեպտեմբերի 20-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,442067 ա. մ., առավելագույնը մոտենում է 1,9777 ա. մ. հեռավորության վրա և հեռանում 2,9065 ա. մ.։ Արեգակի շուրջ մեկ ամբողջական պտույտ է կատարում 1393,91 երկրային օրվա ընթացքում, իր ուղեծրով շարժվելով միջինում 0,258266 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4913) Վանգքսուան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զադնյայա (այլ կիրառումներ)

Զադնյայա, կարող է վերաբերել՝

Զադնյայա - գյուղ Ռուսաստանի Սմոլենսկի մարզի Յարցևսկի շրջանի կազմում։
Զադնյայա - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Միզա (այլ կիրառումներ)

Միզա, կարող է վերաբերել՝

Միզա - գյուղ Ռուսաստանի Լենինգրադի մարզի Գատչինսկի շրջանի կազմում։
Միզա - գյուղ Ռուսաստանի Նիժնի Նովգորոդի մարզի Արդատովսկի շրջանի կազմում։
Միզա - գյուղ Ռուսաստանի Նիժնի Նովգորոդի մարզի Կուլեբակսկի շրջանի կազմում։
Ախմետելի-Վարկեթելի գիծ

Ախմետելի-Վարկեթելի գիծ (վրաց.՝ ახმეტელი-ვარკეთილის ხაზი), Թբիլիսիի մետրոպոլիտենի առաջին գիծը։
Գիծն այժմ բաղկացած է 16 կայաններից և նրա երկարությունը 19.6 կմ է։
Ամեն ինչ անհետացնող մեքենան

Ամեն ինչ անհետացնող մեքենան (վրաց.՝ მანქანა, რომელიც ყველაფერს გააქრობს), 2012 թվականին ռեժիսոր Թինաթին Գուրչիանիի նկարահանած վրացական ֆիլմ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Վավերագրական ֆիլմերի մրցույթ» ծրագրում։


== Սյուժե ==
Վրաստան, 2011 թվական։ Ռեժիսորը պետք է 15-ից 23 տարեկան դերակատարներ ընտրի իր ֆիլմի համար։ Որոնումները նրան բերում են տարբեր վայրեր՝ գյուղեր և քաղաքներ։ Շատերն են արձագանքում. ոմանք շահագրգռված են ֆիլմի մասնակցելու, մյուսները պատրաստ են հաղորդակից դարձնելու իրենց հուզական պատմություններին… Նրանք, ովքեր ապացուցում են, որ բավականաչափ հետաքրքիր են, ռեժիսորը հետևում է մի շարք դրամատիկ իրավիճակներում։ Ֆիլմը պատմում է, թե ինչ բարդ և գեղեցիկ է կյանքը, երբ երազում ես հերոս դառնալ։ Գլխավոր կերպարները ապրում և երազում են այս հերոսականությունը՝ թե՛ փախչելով իրականությունից, թե՛ դիմագրավելով այդ իրականությանը։ Նրանք հասուն են և միաժամանակ շատ երիտասարդ. դեռ նոր են սկսում կյանքը։ Բայց բոլորին էլ միավորում է փնտրտուքի պոեզիան։


== Մրցանակներ ==
Լավագույն վրացական ֆիլմ, Թբիլիսիի միջազգային կինոփառատոն, Վրաստան, 2012 թ.
Վավերագրական ֆիլմերի միջազգային մրցույթի լավագույն ռեժիսորական աշխատանք, Սանդենս միջազգային կինոփառատոն, ԱՄՆ, 2012 թ.
Լավագույն վավերագրական ֆիլմ, Սոֆիայի միջազգային կինոփառատոն, Բուլղարիա, 2013 թ.
Լիամետրաժ և միջին տևողության ֆիլմերի միջազգային մրցույթի ավագույն վավերագրական ֆիլմ, «Այս ամենը ճիշտ է» միջազգային կինոփառատոն, Բրազիլիա, 2013 թ.
Կինեմատոգրաֆիստների մրցանակ, Hot Docs միջազգային կինոփառատոն, Տորոնտո, Կանադա, 2013 թ.


== Ծանոթագրություններ ==


== Արտաքին հղումներ ==
Ֆիլմը imdb.com կայքում
The Machine Which Makes Everything Disappear
Մառաչի

Մառաչի (կատ.՝ Marratxí), բնակավայր և մունիցիպալիտետ Իսպանիայում։ Գտնվում է Բալեարյան կղզիներ պրովինցիայում (Մալիորկա ինքնավար համայնքում)։ Մունիցիպալիտետը գտնվում է Ռայգեր շրջանում։ Տարածքը կազմում է 54 կմ2։ Բնակչությունը՝ 33883 մարդ (2010 թվականի տվյալներով)։ Պրովինցիայի վարչական կենտրոնից գտնվում է 5 կմ հեռավորության վրա։
Քաղաքի հոնավորն է համարվում սուրբ Մարսալը։


== Պատմություն ==
Քաղաքը հիմնադրվել է 1232 թվականին։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2014-12-18 at the Wayback Machine.
Web del Ayuntamiento Archived 2014-12-18 at the Wayback Machine.
Fira del Fang en Marratxí
TIB-Transport Illes Balears
Información de Marratxí por el Instituto Balear de Estadística Archived 2008-01-01 at the Wayback Machine.
Սեն Կապրե (Ալյեի գավառ)

Սեն Կապրե (ֆր.՝ Saint-Caprais), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էրիսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03222։


== Բնակչություն ==
Համայնքի բնակչությունը 2008 թվականին կազմում էր 95 մարդ։


== Տնտեսություն ==
2007 թվականի տվյալներով 56 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 12-ը անգործունակ (ակտիվության ցուցանիշը 78,6 %, 1999 թվականին եղել է՝ 75,9 %)։ 44 աշխատունակ բնակիչներից 41-ը աշխատում էին (21 տղամարդ և 20 կին), անաշխատանք էին 3-ը (տղամարդ)։ 12 անգործունակ մարդկանցից 2-ը աշակերտներ կամ ուսանողներ են, 4-ը թոշակառու, 6-ը անաշխատունակ էին այլ պատճառներով։


== Տեսարժան վայրեր ==
Սեն Կապրե եկեղեցի՝ XIX դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Կապրե» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-25 
«Սեն Կապրե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
(5138) Գյոդա

(5138) Գյոդա (անգլ.՝ Gyoda), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 13-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 3,101354 ա. մ., առավելագույնը մոտենում է 2,5702 ա. մ. հեռավորության վրա և հեռանում 3,6325 ա. մ.։ Արեգակի շուրջ մեկ ամբողջական պտույտ է կատարում 1994,92 երկրային օրվա ընթացքում, իր ուղեծրով շարժվելով միջինում 0,180458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5138) Գյոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոամա

Պոամա (էստ․՝ Poama), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սալցա դի Պիներոլո

Սալցա դի Պիներոլո (իտալերեն՝ Salza di Pinerolo) կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 78 մարդ։ Զբաղեցնում է 15 կմ² տարածք։ Բնակչության խտությունը՝ 5 մարդ/կմ²։ Փոստային ինդեքսը՝ 10060 ։ Հեռախոսային կոդը՝ 0121։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային կոդ - 0121 808836
էլեկտրոնային փոստ - comune.salza@dag.it
Պաշտոնական կայք - http://www.comune.salzadipinerolo.to.it


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Լոունդես շրջան (Միսսիսիպի)

Լոունդես շրջան (անգլ.՝ Lowndes County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.300 կմ² է, բնակչությունը՝ 59.779 մարդ (2010 թ. տվյալներով)։ Շրջկենտրոնն է Կոլումբոս բնակավայրը։ Կազմավորվել է 1830 թ.։ Շրջանն անվանակոչվել է ի պատիվ ԱՄՆ կոնգրեսմեն Ուիլյամ Լոունդեսի։


== Ծանոթագրություններ ==
Արևելյան Կապ

Արևելյան Կապ (անգլ.՝ Eastern Cape, աֆրիկաանս՝ Oos-Kaap, կոսա՝ Mpuma-Koloni), Հարավաֆրիկյան Հանրապետության նահանգներից մեկը։ Ստեղծվել է 1994 թվականին նախկին Կապի նահանգից, ինչպես նաև իբր անկախ Սիսկեյ և Տրանսկեյ բանտուստաններից։ Այս նահանգը կոսա ժողովրդի հիմնական տարածքն է, որից ծագում են հայտնի բազում հարավաֆրիկացիներ, ներառյալ Աֆրիկյան ազգային կոնգրեսի այնպիսի գործիչները, ինչպիսիք եք ՀԱՀ֊ի նախագահներ Նելսոն Մանդելան և Տաբո Մբեկին (երկուսն էլ ծնվել են այս նահանգում)։
Նահանգում գտնվում է Պորտ Էլիզաբեթ կոնուրբացիան։ Արևելյան Կապի վարչական կենտրոնը Բիշո քաղաքն է։ Խոշոր քաղաքներն են Պորտ Էլիզաբեթը, Իստ Լոնդոնը (մեծ նավահանգիստ), Մախանդա (մինչև 2018 թվականը՝ Գրեհամստաուն)։ Նահանգը մնում է ՀԱՀ֊ի ամենաաղքատներից մեկը, ինչը կապված է, մասնավորապես, նախկին Սիսկեյ և Տրանսկեյ բանտուստաններում կյանքի ծայրահեղ ցածր մակարդակի հետ։
Մախանդա քաղաքում գտնվում է Հարավային Աֆրիկայի հնագույն և բարձրագույն անգլիկան տաճարը՝ Սուրբ Միքայելի և Սուրբ Գևորգի տաճարը։


== Աշխարհագրություն և կլիմա ==
Արևելյան Կապի նահանգը սահմանակից է Արևմտյան Կապին (արևմուտքում), Հյուսիսային Կապին (հյուսիս֊արևմուտքում), Ֆրի Սթեյթին (հյուսիսում) և Կվազուլու-Նատալին (հյուսիս֊արևելքում), ինչպես նաև Լեսոթոյին (հյուսիսում)։ Հարավում ողողվում է Հնդկական օվկիանոսի ջրերով։
Նահանգի տարածքի մեծ մասը բլրոտ և լեռնոտ է, ամենաբարձր կետը գտնվում է ծովի մակերևույթից 3001 մետր բարձրության վրա։ Կլիման տարբեր  է տարածաշրջանից տարածաշրջան, նահանգի արևմուտքին բնորոշ է չոր կլիմա՝ բավականին ցուրտ ձմեռներով և շոգ  ամառներով, ավելի արևելյան շրջաններում կլիման դառնում է ավելի խոնավ և մեղմ. ծովափերին այն դառնում է մերձարևադարձային։ Լեռնային ներքին շրջանները բնութագրվում են ցուրտ ձմեռներով։
Նահանգի խոշորագույն գետերից է Մեծ Կեյը։


== Վարչական բաժանում ==

Նահանգը բաժանվում է քաղաքային երկու շրջանի և վեց գավառի, որոնք ներառում են 31 համայնք։

Քաղաքային շրջաններ
Նելսոն Մանդելայի ծովախորշ (Nelson Mandela Bay)
Բաֆֆալո (Buffalo City)
Գավառներ
Ալֆրեդ Նզո (Alfred Nzo)
Ամաթոլե (Amathole)
Սառա Բաարտման (Sarah Baartman)
Քրիս Հանի (Chris Hani)
Օ. Ռ. Տամբո (OR Tambo)
Ջո Գցգաբի (Joe Gqabi)


== Տնտեսություն ==
Պորտ Էլիզաբեթում և Իստ Լոնդոնում զարգացած է ավտոմոբիլային արդյունաբերությունը։ Պորտ Էլիզաբեթում կան այնպիսի ընկերությունների հավաքման գծեր, ինչպիսիք են Ջեներալ Մոթորսը և Volkswagen֊ը, իսկ Իստ Լոնդոնում՝ Daimler֊ի խոշոր գործարանը։ Պորտ Էլիզաբեթից 20 կմ հեռավորության վրա ներկայումս շինարարության փուլում է գտնվում Կոեգայի խոշոր նավահանգիստը, որը խոստանում է դառնալ տարածաշրջանի զարգացման կարևոր գործոն։
Կարևոր դեր է խաղում գյուղատնտեսությունը։ Ափի երկայնքով զարգացած է ձկների և կաղամարների արդյունաբերական ձկնորսությունը։


== Ծանոթագրություններ ==
Ցիբուլենկի (գյուղ, Նեդրիգայլովի շրջան)

Ցիբուլենկի (ուկրաիներեն՝ Цибуленки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Ցիբուլենկի գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիտաո

Շիտաո (չինարեն՝ 石涛, ներկայիս անունը՝ Չժու Ժոցզի չինարեն՝ 朱若极, վանական անունը՝ Դաոցզի, չինարեն՝ 道濟, 1642[…] կամ 1630, Գույլին, Գուանսի-Չժոունի ինքնավար շրջան, Չինաստան - 1707[…], Yangzhou, Չինաստան), Ցին դինաստիայի չինացի նկարիչ, վայելչագրող, գեղագիր, նկարչության տեսաբան։ Նրա կեղծանունը բառացիորեն նշանակում է «քարացած ալիք»։ 


== Կենսագրություն ==
Շիտաոն ազնվական ընտանիքից էր, որոնք մահացել են 1644 թվականի ներքին սպանդի ժամանակ։ Կենդանի մնացած ծառան երեխային ուղարկել է բուդդայական վանք։ 1651 թվականին Շիտաոն լքել է վանքը և մի ծառայի ուղեկցությամբ ճանապարհ ընկել։ Ապրել է Ուհանում, Խունան պրովինցիայում, Անհոյ պրովինցիայում, Նանկինում, Յանչժոուում։ 1690 թվականին գնացել է Պեկին, որտեղ փորձել է գտնել մի մեծահարուստ հովանավորի։ Անհաջող որոնումներից հետո հիասթափվել է բուդդիզմից։ 1693 թվականին ընդունել է դաոսականությունը և վերադարձել Յանչժոու, որտեղ մինչև իր մահը ապրել է քաղաքից դուրս գտնվող պարզ տնակում։
Աչքի է ընկել արտառոց կյանքով և արվեստով։ Երկար տարիներ ընկերություն է արել Չժու Դայի հետ։ Նամակագրական կապեր էր հաստատում նրա հետ՝ փոխանակելով թղթագլանններ։ Երբեմն նրանք միմյանց անավարտ աշխատանքներ էին ուղարկում․ մեկը սկսում էր, մյուսը՝ ավարտում։ 


== Ստեղծագործություններ ==
Շիտաոն բարձր է գնահատել Նի Ցզանի և մի շարք այլ նախորդների ստեղծագործությունը, սակայն միտումնավոր շարժվում էր իր նորարարական ճանապարհով։ Խորապես ընդունելով զեն-բուդդիզմի և դաոսականության սկզբունքները՝ մի շարք գործերում նա հասել է ավանդական նկարչության և պատկերման սահմաններին, այդպիսիք է նրա «Տասը հազար տձև կետ» ստեղծագործությունը, որը հիշեցնում է Ջեքսոն Պոլլոքի ստեղծագործությունը։ 
«Զրույցներ դառը դդմի վանական նկարչության մասին» տրակտատում Շիտաոն մշակել է «մեկ տողով» ոչ դատողական գրելու սկզբունքը, որում նա տեսնում է արվեստի կվինտէսենցիան։
Պահպանվել է նրա «Ինքնադիմանկար` բամբուկով և սոճով» ստեղծագործությունը։


== Ֆիլմագրություն ==
«Վրձնի մեկ շարժում» (Ցզինտին լեռներն աշնանը), Ալեն Ժոբերի ֆիլմը «Պալիտրա» շարքից (Ֆրանսիա, 2000)


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
Завадская, Евгения Владимировна «Беседы о живописи» Ши-Тао. М.: Наука, 1978
Cheng F. Vide et plein: le langage pictural chinois. Paris: Éditions du Seuil, 1979
Cheng F. Shitao 1642—1707: la saveur du monde. Paris: Phébus, 1998


== Արտաքին հղումներ ==
Առցանց աշխատանքներ
Շրիլանկական գրականություն

Շրիլանկական գրականություն, Զարգանում է հիմնականում սինհալերեն, ինչպես նաև թամիլերեն և անգլերեն։ Գրական առաջին ստեղծագործությունները (4-րդ —5-րդ դարերի) գրված են պալի լեզվով։ Պալի լեզվով գրականությունը հիմք է դարձել սինհալական գրականության համար։ Ստեղծվել են նաև սանսկրիտով երկեր։ Սինհալերեն առաջին ստեղծագործությունները երևան են
եկել 6-րդ դարում։ Միջնադարյան հեղինակները ստեղծագործության հիմնական նպատակը համարել են կրոնի քարոզումը։ Սինհալական թագավոր Փարաքրամաբահու 11-ի (1236—1270) «Պոեզիայի մարգարիտը» պոեմն ամփոփում է իր դարաշրջանն արտացոլող դրվագներ։ 13-րդ դարից նկատելի տեղ է գրավել արձակը, որի պարզ լեզուն նպաստել է բուդդայականության գաղափարների մատչելի շարադրմանը։ Դհարմակիրտի-մահաթերոն «ճշմարիտ կրոնի դրվագ»-ում (14-րդ դար) գրել է երկրում մոլեգնած սովի, գյուղացիների զրկանքներով լի կյանքի մասին։ 14-րդ դարը․ ավարտվել է հնդկերեն ջատակների թարգմանությունը սինհալերենի։ 15-րդ դարը վերստին մեծ դեր է խաղացել պոեզիան։ Ուղերձ-պոեմներում նկարագրվել են Շրի Լանկայի քաղաքները, գյուղերն ու վանքերը։ Միջնադարյան պոեզիայի վերջին խոշոր ներկայացուցիչը Ալագյա վաննա Մոհոթալան է։ Սինհալական առաջին վեպերը երևան են եկել 20-րդ դարի առաջին տասնամյակում։ Ռեալիզմի հաստատումը, սինհալական գրականության հետագա զարգացումը կապված են գրող ու գրականագետ Մ․ Վիկրամասինգեի (1891 —1976) անվան հետ։ 1940-ական թվականներին ծաղկել է կարճ պատմվածքի ժանրը (Հ․ Մունիդաս, 1903—1957 և Գ․ Բ․ Սենանայակե, ծնված 1903)։ Հումանիզմով, հասարակ աշխատավորի նկատմամբ համակրանքով են հատկանշված է․ Սարասչանդրայի (ծնված 1914), Կ․ Ջայաթիլակիի (ծնված 1926), ինչպես նաև Գունադասա Ամարասեկարայի (ծնված 1929) ստեղծագործությունները։ 1960-ական թվականի վերջերին —1970-ական թվականի սկզբներին ուժեղացել է սոցիալական հարաբերությունների քննադատությունը։ 1969-ին Շրի Լանկայի առաջադեմ գրողները միավորվել են «ժողովրդական գրողների միություն» կազմակերպության մեջ, որը 1973-ից հրատարակում է «Ջանա Ռուչիա» գրական թերթը։ Շրի Լանկայի թամիլալեզու գրականությունը դարեր շարունակ զարգացել է Հնդկաստանի թամիլական գրականության հունով և զրկված է եղել ազգային ինքնատիպ բնույթից։ 19-րդ դարի վերջերին-20-րդ դարի սկզբներին ազգային ինքնագիտակցության աճի հետ գրականությունը ձեռք է բերել ինքնատիպ գծեր։ 20 դարում առավելապես զարգացել են պոեզիան և արձակ ժանրերից՝ նովելն ու մեկ գործողությամբ պիեսը։ Անգլիական գրականությունն առաջացել է 19-րդ դարում և զարգացել ոչ միայն եվրոպական գրա¬
կանության, այլև Շրի Լանկայի սինհալական ու թամիլական գրականությունների ազդեցությամբ։